Γενικές εκλογές στην Μπελίζ 2025

Γενικές εκλογές διεξήχθησαν στην Μπελίζ στις 12 Μαρτίου 2025 για την εκλογή των 31 μελών της Βουλής των Αντιπροσώπων. Η τρέχουσα κυβέρνηση με κυβερνών κόμμα το Ενωμένο Κόμμα του Λαού (PUP) κέρδισε μια δεύτερη θητεία επικρατώντας του διαιρεμένου αντιπολιτευόμενου Ενωμένου Δημοκρατικού Κόμματος (UDP).

 Ημερομηνία 
Οι προηγούμενες γενικές εκλογές διεξήχθησαν στις 11 Νοεμβρίου 2020 και η νέα Εθνοσυνέλευση συνεδρίασε για πρώτη φορά στις 11 Δεκεμβρίου 2020. Σύμφωνα με το άρθρο 84 του Συντάγματος της Μπελίζ, η Εθνοσυνέλευση πρέπει να διαλυθεί "πέντε χρόνια από την ημερομηνία που συναντήθηκαν για πρώτη φορά τα δύο Σώματα της πρώην Εθνοσυνέλευσης", εκτός εάν διαλυθούν νωρίτερα από τον Γενικό Κυβερνήτη της Μπελίζ έπειτα από πρόταση του πρωθυπουργού.  Οι γενικές εκλογές πρέπει να προκηρυχθούν εντός τριών μηνών από τη διάλυση, πράγμα που σημαίνει ότι η πιο πρόσφατη δυνατή ημερομηνία για τις επόμενες γενικές εκλογές στην Μπελίζ θα ήταν η 11η Μαρτίου 2026.

Στις αρχές του 2025, ο πρωθυπουργός Τζόνι Μπρισένιο ανέφερε ότι οι εκλογές θα προκηρυχθούν το πρώτο εξάμηνο του έτους. Στις 11 Φεβρουαρίου ο Μπρισένιο προκήρυξε εκλογές στις 12 Μαρτίου με ημέρα για κατάθεση υποψηφιοτήτων την 24η Φεβρουαρίου. 

Αποτελέσματα
Το κυβερνών PUP διατήρησε τη δύναμή του με 26 έδρες έναντι 5 εδρών για το UDP. 

Παρότι το PUP πέτυχε το μεγαλύτερο ποσοστό του σε σχέση με τις προηγούμενες εκλογές, η συμμετοχή των ψηφοφόρων ήταν η χαμηλότερη από την ανεξαρτησία.

+ Αποτελέσματα γενικών εκλογών της Μπελίζ του 2025.  center Κόμμα Ψήφοι % +/- Έδρες +/-   Ενωμένο Κόμμα του Λαού (PUP)  67,91  26  UDP-Μόουζες Μπάροου  18,95  2   UDP-Τρέισι Πάντον  10,56 3   UDP-A. « Boots » Martinez  0,28 0Σύνολο UDP  29,79 5   Κίνημα της Μπελίζ για τη Δικαιοσύνη (BJM)  0,36 Νέο 0    Εθνικό Λαϊκό Κόμμα (PNP)  0,35 Νέο 0   Δημοκρατικό Λαϊκό Κίνημα  (PDM)  0,09 Νέο 0    Κόμμα για την Ανάπτυξη των Γενικών Ευκαιριών (GODP)  0,02 Νέο 0    Ανεξάρτητοι  1,48  0  Έγκυρα ψηφοδέλτια  97,89  Λευκά και άκυρα ψηφοδέλτια  2,11 Σύνολο  100 – 31  Αποχές  35,03  Εγγεγραμμένοι/Συμμετοχή  64,97

Επακόλουθα
Μετά τις 9 μ.μ., ο αρχηγός της αντιπολίτευσης Μόουζες Μπάροου παραδέχθηκε την ήττα του και ανακοίνωσε την παραίτησή του από την ηγεσία του UDP εν αναμονή του συνεδρίου του κόμματος. Στη νικητήρια ομιλία του αργότερα εκείνο το βράδυ, ο πρωθυπουργός Μπρισένιο ευχαρίστησε τους ψηφοφόρους και ανακοίνωσε ένα «Σχέδιο Μπελίζ 2.0» για τη δεύτερη θητεία του.

Την επομένη, ο Μπρισένιο ορκίστηκε ξανά ως πρωθυπουργός. Ο Τρέισι Πάντον ορκίστηκε ως αρχηγός της αντιπολίτευσης στις 14 Μαρτίου, με τη στήριξη 4 ακόμα μελών του UDP.

Στις 18 Μαρτίου ο Μπάροου παραιτήθηκε από την ηγεσία του UDP, παραδίδοντας την αρχηγία στον Ούγκο Πατ, ο οποίος ανέλαβε μεταβατικός πρόεδρος του κόμματος έως τη διεξαγωγή του επόμενου συνεδρίου του κόμματος.

Παραπομπές 

2025
Μπελίζ